Source: http://www.bihon.ro/csm-a-castigat-primul-titlu-din-istorie-vezi-aici-bucuria-jucatorilor/1650342
Timestamp: 2018-01-17 07:02:26+00:00

Document:
CSM Oradea a câștigat primul titlu din istorie. Vezi aici bucuria jucătorilor - BIHON
CSM Oradea a câștigat primul titlu din istorie. Vezi aici bucuria jucătorilor
la	2. iunie 2016 21:43	 Reactualizat la:	 2. iulie 2016 00:54
CSM CSU Oradea a învins BC Mureș cu scorul de 79-73 și astfel a devenit campioana României la baschet masculin
FOTO: Suporteri la finala
FOTO: Bucuria invingatorilor
CSM Oradea a câștigat primul titlu de campionă națională la baschet masculin din istoria clubului. Înființată în anul 2003, echipa orădeană a pierdut trei finale (2 în Cupa României și una în campionat) până să câștige primul trofeu.
Meciul de joi seara a fost unul pe muchie de cuțit, chiar dacă baschetbaliștii orădeni au fost mai mereu la conducere. Cu mai puțin de două minute înainte de final scorul era egal, iar presiunea era maximă. Zupan, Zeno și Barnette au marcat împreună 7 puncte consecutive care au consemnat și victoria CSM-ului. Pe final oaspeții au mai înscris doar două puncte, iar titlul de campioană ajunge la Oradea.
Martin Zeno a fost omul finalei, el reușind să marcheze 21 de puncte, 5 recuperări și 5 pase decisive. S-au mai remarcat de la orădeni Mandache cu 13 puncte, Franklin cu 12 și Barnette cu 11.
De la mureșeni s-au evidențiat doar Mohammed, cu 23 de puncte și Martinic cu 22.
Bucurie în Piața Unirii
Baschetbaliștii orădeni au sărbătorit câștigarea titlului în Arena Antonio Alexe după care s-au deplasat în Piața Unirii pentru a petrece alături de suporterii orădeni. Peste 1 000 de orădeni i-au întâmpinat cu urale pe jucătorii și staff-ul CSM.
Cristian Achim și membrii conducerii, Florin Birta și Șerban Sere au luat pe rând cuvântul și le-au transmis mulțumiri suporterilor orădeni pentru susținerea oferită.
CSM Oradea va juca în Basketball Champions League
Datorită faptului că a câștigat titlul de campioană, CSM Oradea va evolua în sezonul următor în noua întrecere FIBA, Basketball Champions League. Până la ora actuală, în competiție, s-au înscris 69 de formații din 19 țări.
Taguri: bc mures, campioana Romaniei, CSM CSU Oradea

References: CSM 

CSM 

CSM 

CSM 
 CSM 
 CSM